36 
BERKER: 
or respondies, sire amiral, 
a notre letre e ä nous saual. 
Pues che le prous Guron sa bataille oit uencue 
entre lu e Andriais e Taindres le fil Hue, 
feirent daou roi Marsille mantinant departue 
ou la corone ador, de pieres reuestue. 
uer l’ost l’empereor A la barbe canue 
s’adrezerent tous trois par la plus droite rue. 
mes ne pensoient mie ä la grand mesceue 
che A lour souruint le iour par la giant mescreue. 
che auant che la tour dou pas eusent ueue, 
aou trapasier d’un ual, en une lande erbue, 
s’en isi Maogeris d’une selue foilue 
a ducent ciualers, cescun brogne uestue; 
e sailerent tantost sour la uoie batue. 
Maougeris fu dauant, e con uois irascue 
escria uer Guron, diant “or est uenue. 
uetre fin, dan gloton, e uetre uie perdue . 
cieremant uous sera la felonie uendue 
che uous uer moi pensastes, quand ma citie cremue 
me uousistes amblier. Maomet uous destrue.” 
quand Guron oit la uois Maoceris entendue, 
sa persone a tantost e sa gient coneue. 
uer siens conpagnons dist, sens fer cere esperdue, 
“frans barons, ceste giant, che nous est sorcorue, 
ne manient pour certein uailant une latue: 
car cist est Maogeris, e pour sa proueue 
a cestour ci amenies. mes s’il bien ne s’argue 
de defandre suen cors e bien ne s’esuertue, 
ie croi qiil ne uoudroit auoir feit tiel moue. 
se nous puisons brisier ceste giant mal nascue, 
la renomee de nous sera sour tous creue; 
€ se nous mMorons ci, ampues sera seue 
la proege de nous e bien rementeue, 
